Item henrick walkarts sone wijleˀ henrich wouten
te buedingenˀ in pˀntia heeft genomen enˀ bekint
genomen te hebbenˀ van claese de kersmake als man
ende moˀbour jouffrˀ gˀtruyden wittemaˀs zijndˀ
huysvrˀ hueˀ hoff metten huysen stallen schueˀn
en alleˀ zijndˀ toebehoirteˀ metten wynnenˀ landen
ende allen den beempden die van outs metten hove
gegaen hebben uuytgesceyden den beempt geheeten
den gruyte die de voirsˀ claes ende zijn huysvrˀ
hier uuyte behouden gelegen tsamen inde pˀchie
van buedingen ende dˀomtrint Te houdenˀ te hebbenˀ
enˀ te wynnenˀ van halfmˀte aˀno xciiii stilo brabanˀ
eeneˀ tˀmijne van sesse jaeˀn vervolgende Elcx jairs
dˀenbynnen Te weten de wynnenˀ landˀ tˀ rechtˀ
hhelicht ende de voirsˀ beempde om enˀ voeˀ vieˀn
twintich rinsguldenˀ tstuc te lx plˀcˀ brabants altijt
vallende deen helicht sˀte mˀtensmesse ende dandˀ
helicht te paesscheˀ dˀ nae volgenˀ quolˀt assˀm
conditie enˀ vorweerde hˀ nae bescreveˀ yerst dat
de voirsˀ wynne sculdich zijn sal de vruchteˀ vandˀ
landˀ comenˀ ende opt velt in tween gedevˀt zijnde
des voirsˀ claes hellicht inde voirsˀ schueˀ te leveˀn
ende altijt voeˀ den selveˀ claese dierste voedˀ
dandˀ voeˀ den voirsˀ wynne ende tderde wedˀ
claese ende soe voirt vervolgenˀ Voirts sal de
voirsˀ wynne sculdich zijn de voirsˀ lande te wyneˀ
werven mesten mesten ende mergelen gelijc oe
noten in alle zijden ende den tˀwenˀ enˀ ruggenˀ
aerdˀ altijt wynne op vieˀ getidige voen den gˀstenˀ
aert op drie ende den eenenˀ aert op twee
getijdige voren Behoudelijc dat de voirsˀ wyˀne
want hij alle de voirsˀ lande onbesaeyt aeveerdt
dat hij die tsijneˀ afsceydenˀ ombesaeyt sal mogeˀ
laten Itˀ sal de voirsˀ claes eeneˀ dorsscheˀ besorgeˀ
die zijn helicht dorsschen sal dien de wynne dagelijcx